เคทีซีบุกคิวอาร์โค้ด คาดใช้เพิ่มเท่าตัว
เคทีซีลุยเพิ่มพื้นที่ใช้ คิวอาร์โค้ดบัตรเครดิต ภายใต้แซนด์บ็อกซ์ช่วยลดต้นทุนจากอีดีซีแพง
7 เม.ย. 2561

เคทีซีลุยเพิ่มพื้นที่ใช้ คิวอาร์โค้ดบัตรเครดิต ภายใต้แซนด์บ็อกซ์ช่วยลดต้นทุนจากอีดีซีแพงนายธศพงษ์ รังควร ผู้อำนวยการ ธุรกิจบัตรเครดิต บริษัท บัตรกรุงไทย (เคทีซี) เปิดเผยว่า การพัฒนาคิวอาร์โค้ดบัตรเครดิต ยังคงอยู่ในการทดสอบในแซนด์บ็อกซ์ของธนาคารแห่งประเทศไทย (ธปท.) ล่าสุดได้ขยายพื้นที่ทดสอบกับพันธมิตรเพิ่ม 1 ราย คือ เมเจอร์ซีนีเพล็กซ์ ที่ให้สแกนชำระเงินผ่านเครื่องจำหน่ายบัตรชมภาพยนตร์ (อี-ทิกเก็ต) ซึ่งระบบจะให้เลือกได้ว่าการสแกนนั้นจะชำระด้วยบัตรเครดิตเคทีซีหรือไม่ จากเดิมให้เลือกเฉพาะพร้อมเพย์ โดยนำร่อง 22 สาขาทั้งนี้ คิวอาร์โค้ดบัตรเครดิตของเคทีซี เริ่มทดลองบริการตั้งแต่วันที่ 16 พ.ย. 2560 และในอนาคตจะช่วยลดต้นทุนการให้บริการได้มาก เทียบกับการรูดผ่านเครื่องอีดีซี มีต้นทุนสูงกว่า แต่จะออกจากแซนด์บ็อกซ์ได้เมื่อใดต้องรอให้ ธปท.อนุมัติ โดยมีสัญญาณที่ดีที่จะมีธนาคารอื่นเข้าร่วมทดสอบด้วยกันภายในเดือน เม.ย.นี้ปัจจุบันตั้งเป้าหมายมีผู้ดาวน์โหลดแอพ เคทีซี วีซ่า คิวอาร์โค้ด เพิ่มจาก 6 แสนรายเป็น 1.5 ล้านราย โดยปัจจุบันมีฐานบัตรอยู่ที่ 2.16 ล้านใบ ขณะที่ยอดใช้จ่ายผ่านบัตรในไตรมาสแรก เติบโต 7-8% อยู่ในเป้าหมายที่วางไว้ และทั้งปีคาดว่าจะเติบโตได้ 15%ภาพประกอบข่าว